                                                                                          Anexă  La HCL nr…..

CONTRACT DE COMODAT

Nr..... din ........


I. PĂRŢILE CONTRACTANTE

1.1. MUNICIPIUL TIMIŞOARA, cu sediul în Timişoara, str.C.D.Loga nr.1, reprezentată prin Primar Nicolae Robu si Şef Biroul Şcoli Spitale Adrian Faur în calitate de COMODANT, pe de o parte

 şi
 1.2 CENTRUL JUDEŢEAN DE RESURSE ŞI ASISTENŢA EDUCAŢIONALĂ TIMIŞ cu sediul în Timişoara,…………………………………… ,reprezentat prin Director......................................... în calitate de COMODATAR, pe de altă parte, au convenit să încheie prezentul contract de împrumut de folosinţă (comodat):


II. OBIECTUL CONTRACTULUI

2.1. Obiectul contractului îl constituie: cedarea de către comodant, cu titlu gratuit, a dreptului de folosinţă asupra  spaţiului suprafaţă  de 880,00 m.p, situat în clădirea Colegiului Tehnic Emanuil Ungureanu din  Timişoara, P-ta Huniade nr. 3, proprietatea publică a Municipiului Timişoara,cu destinaţia de sediu, in baza HCLMT nr. 135/24.04.2007 modificată cu HCLMT nr. 259/31.07.2007 şi HCLMT nr................................

III. DURATA CONTRACTULUI

3.1.  Prezentul contract se încheie pe o perioadă de 1 an  începând cu data  de 24.04.2017 pana la data de 24.04.2018,  dată la care bunul va fi predat comodantului.
3.2. Prin acordul părţilor, prezentul contract poate să înceteze şi înainte de termen.


IV. DREPTURI ŞI OBLIGAŢII

4.1. Drepturile comodantului

a). să rezilieze contractul, în cazul în care comodatarul nu-şi respectă obligaţiile prevăzute în prezentul contract;

b). comodantul are dreptul să denunţe în mod unilateral contractul de comodat, din motive excepţionale legate de interesul naţional sau local.

c).comodantul îşi rezervă dreptul de a notifica  încetarea contractului de comodat   înainte de termen în cazul în care  vor începe lucrările de reabilitare şi refuncţionalizare  a  clădiri.
d).comodantul are dreptul să inspecteze bunul precum şi modul în care comodatarul îşi respectă obligaţiile asumate prin contract. 

e). comodantul are dreptul să modifice în mod unilateral partea reglementară a contractului de comodat, cu notificarea prealabilă a comodatarului din motive excepţionale legate de interesul naţional sau local.

4.2. Obligaţiile comodatarului

a). să se îngrijească de bunul împrumutat întocmai ca proprietarul acestuia;

b). să folosească lucrul potrivit destinaţiei sale;

c). să suporte, de la data preluării bunului, cheltuielile necesare folosinţei acestuia, neavând dreptul să ceară restituirea acestora de la comodant;

d).Să suporte lunar  plata utilităţilor, în baza un contract de  furnizare utilităţi încheiat cu unitatea de învăţământ, comodatarul obligându-se să achite eventualele  diferenţe rezultate ca modificare din variaţia  preţurilor şi tarifelor percepute  prin apariţia de noi acte normative.
e). să nu transmită folosinţa bunului asupra altei persoane – indiferent cu titlu oneros (locaţiune) sau cu titlu gratuit (comodat), sau să se asocieze cu alte persoane fizice sau juridice;

f). să restituie bunul împrumutat la împlinirea termenului stipulat în prezentul contract ;

g).  să solicite acordul scris al comodantului pentru efectuarea oricăror modificări aduse ;

h). la încetarea contractului, să pună la dispoziţia comodantului bunul primit în folosinţă în starea în care acesta se găseşte la momentul respectiv, eventualele investiţii, îmbunătăţiri, construcţii, efectuate în perioada de derulare a contractului neputând fi ridicate, iar contravaloarea lor neputând fi solicitată;

i). dacă bunul împrumutat a fost deteriorat din culpa comodatarului, el este obligat să-l restituie în natură sau să achite contravaloarea lui;

j). la încetarea contractului de comodat prin ajungere la termen comodatarul este obligat să restituie comodantului, în deplina proprietate in mod gratuit şi libere de orice sarcini, bunul împrumutat precum şi toate investiţiile, îmbunătăţirile, construcţiile efectuate.

k). comodatarul este obligat sa respecte condiţiile impuse de natura bunului ( materiale cu regim special, condiţii de siguranţa în exploatare, protecţia mediului, etc)

l). la încetarea contractului de comodat din alte cauze decât prin ajungere la termen, excluzând forţa majoră şi cazul fortuit, comodatarul este obligat sa asigure continuitatea exploatării bunului, în condiţiile stipulate in contract, până la preluarea acestuia de către comodant.

m). comodatarul este obligat să continue exploatarea bunului, în noile condiţii stabilite de comodant, în mod unilateral, potrivit art. 4.1. lit. (d) din prezentul contract de comodat, fara a putea solicita încetarea acestuia.


V. RISCURI

5.1. Comodatarul va suporta riscul deteriorării sau pieirii bunului în următoarele cazuri:

- întrebuinţarea acestuia contrar destinaţiei sale;

- folosirea bunului după expirarea termenului convenit de părţi prin prezentul contract;

- dacă comodatarul ar fi putut salva bunul împrumutat, atunci când există pericolul distrugerii acestuia.

5.2. În celelalte cazuri riscul deteriorării sau pieirii lucrului este suportat de comodant;


VI. ÎNCETAREA CONTRACTULUI

6.1. Prezentul contract îşi încetează efectele în următoarele cazuri:

a) prin restituirea bunului de către comodatar înaintea termenului prevăzut în contract;

b) în cazul nerespectării obligaţiilor de către comodatar, contractul se desfiinţează de plin drept fără acţiune în justiţie şi fără nici o altă formalitate prealabilă;

c) la expirarea duratei stabilite in contract, daca partile nu convin, in scris, prelungirea acestuia, in conditiile legii;

d) în cazul in care interesul national sau local o impune, prin denunţarea unilaterala de catre comodant; In aceasta situatie de incetare a contractului nu se percep daune;

e) la disparitia, dintr-o cauza de forta majora, a bunului sau in cazul imposibilitatii obiective a comodatarului de a-l exploata, prin  renuntare, fără plata unei despagubiri;

6.2. Prezentul contract   încetează
înainte de termen în cazul în care  vor începe lucrările de  reabilitare şi refuncţionalizare   a clădiri.

VII. NOTIFICĂRILE ÎNTRE PĂRŢI

7.1.
Partea care invocă o cauză de încetare a prevederilor prezentului contract o va notifica celeilalte părţi, cu cel puţin 15 zile înainte de data la care încetarea urmează să-şi producă efectele.

7.2. În accepţiunea părţilor contractante, orice notificare adresată de una dintre acestea celeilalte este valabil îndeplinită dacă va fi transmisă la sediul prevăzut în partea introductivă a prezentului contract.


VIII. LITIGII

8.1. Părţile au convenit că toate neînţelegerile privind validitatea prezentului contract sau rezultate din interpretarea, executarea şi încetarea acestuia să fie rezolvate pe cale amiabilă de reprezentanţii lor.

8.2. În cazul în care nu este posibilă rezolvarea litigiilor pe cale amiabilă, părţile se vor adresa instanţelor judecătoreşti competente.


IX. CLAUZE FINALE

9.1. Prezentul contract a fost încheiat în patru exemplare, din care unul pentru comodant.


       COMODANT





         COMODATAR,


           MUNICIPIUL TIMISOARA   


 

                      P R I M A R







                  NICOLAE ROBU                                                         

                   VICEPRIMAR



 

             SERVICIUL JURIDIC                                        

                   SEF BIROU 

              ŞCOLI SPITALE

                    CONSILIER 

           COMPARTIMENT ŞCOLI

